འོད་གསལ་རྡོ་རྗེ་གསང་མཛོད་ལས༔ བླ་མ་རིག་
འཛིན་ཡོངས་འདུས་ཀྱི་ལས་བྱང་
བཞུགས་སོ༔
བརྡ་ཡིག་ཡོད༔ དུས་གསུམ་བདེར་གཤེགས་རྩ་བ་གསུམ་གྱི་བདག༔ རབ་འབྱམས་དཀྱིལ་
འཁོར་རྒྱ་མཚོའི་སྤྱི་དཔལ་མཆོག༔ མཚོ་སྐྱེས་རྡོ་རྗེ་འགྲོ་བའི་གཉེན་གཅིག་པུ༔ རང་བྱུང་སྐྱེ་འཆི་བསྒྲེས་རྒུད་
བྲལ་ལ་འདུད། །གང་ཞིག་མཆོག་ཐུན་དངོས་གྲུབ་ཐོབ་འདོད་ཅིང་༔ རང་བྱུང་པད་འབྱུང་མངོན་དུ་གྱུར་
འདོད་པའི༔ སྐལ་བཟང་སྐྱེས་བུ་རྣམས་ཀྱིས་དཔྱིད་དུ་ལོངས༔ ས་མ་ཡཱ༔ སྐུ་འབག་བདུད་རྩི་མེ་ལོང་ཤེལ་རྡོ་
དང་༔ ཕྱི་ནང་མཆོད་རྫས་བག་དྲོ་ལྷུན་ཆགས་བཀོད༔ ཡར་ངོའི་ཚེས་བརྒྱད་དགེ་བའི་དུས་སུ་བརྩམ༔ བདེ་
བའི་སྟན་ལ་འདུག་སྟེ་སྒྲུབ་པར་འཇུག༔ ས་མ་ཡ༔
དང་པོ་སྐྱབས་སུ་འགྲོ་བ་ནི༔ ཨཱ༔ ངོ་བོ་ཀ་དག་ཆོས་སྐུ་འདུས་མ་བྱས༔ རང་བཞིན་
ལྷུན་གྲུབ་འོད་གསལ་ལོངས་སྤྱོད་རྫོགས༔ ཀུན་ཁྱབ་རིག་པ་ཐུགས་རྗེ་སྤྲུལ་པའི་
སྐུ༔ ཡེ་གྲོལ་སྐུ་གསུམ་བླ་མར་སྐྱབས་སུ་མཆི༔ ལན་གསུམ༔ སེམས་བསྐྱེད་པ་ནི༔ ཧོ༔
ཆོས་ཉིད་ཡེ་གྲོལ་གཟུང་འཛིན་བྲལ་བ་ལ༔ བདག་རྟོག་སྒྲིབ་པས་གཉིས་འཛིན་
འཁྲུལ་བའི་འགྲོ༔ གཉིས་མེད་ཡེ་ཤེས་རྡོ་རྗེ་ཐོབ་བྱའི་ཕྱིར༔ སྨོན་འཇུག་དོན་དམ་
སེམས་མཆོག་བསྐྱེད་པར་བྱ༔ ཡན་ལག་བདུན་པས་ཚོགས་བསགས་པ་ནི༔ ཧྲཱིཿ༔ རྩ་གསུམ་
རྒྱ་མཚོ་གནས་འདིར་གཤེགས་སུ་གསོལ༔ རང་བྱུང་རང་ཤར་གདན་ལ་བཞུགས་
སོ་འཚལ༔ ཡུལ་དང་ཡུལ་ཅན་བྱ་བྱེད་ལས་འདས་པ༔ རང་བཞག་རང་གྲོལ་ངང་
~229~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
དུ་ཕྱག་འཚལ་ལོ༔ སྣོད་བཅུད་མཚན་མའི་འཛིན་པ་རང་སངས་པའི༔ ལྷུན་གྲུབ་
བདེ་བ་ཆེན་པོའི་མཆོད་པར་འབུལ༔ མ་རིག་འཁྲུལ་པས་བསླད་པའི་ཞེན་པ་ཀུན༔
དྲི་མེད་ཀློང་ཡངས་ངང་དུ་བཤགས་བགྱིའོ༔ འབད་རྩོལ་བྱ་བྱེད་ལས་འདས་བློ་
བྲལ་ངང་༔ སྐུ་ལྔའི་འགྲོ་དོན་མཛད་ལ་རྗེས་ཡི་རང་༔ འགག་མེད་རྡོ་རྗེ་ནཱ་དའི་
དབྱངས་ཀྱི་སྒྲས༔ བརྗོད་མེད་ཆོས་ཀྱི་འཁོར་ལོ་བསྐོར་བར་བསྐུལ༔ དམིགས་
བསམ་བྲལ་བའི་དགེ་ཚོགས་འགྲོ་ལ་བསྔོ༔ སྐུ་གསུམ་བླ་མའི་གོ་འཕང་ཐོབ་གྱུར་
ཅིག༔
རང་ཉིད་སྐད་ཅིག་གིས་དབང་ཆེན་རྟ་མགྲིན་དམར་པོ་ཁྲོ་གཏུམ་བསྐལ་
པའི་མེ་ལྟར་འབར་བ༔ ཕྱག་གཡས་པད་པདྨས་མཚན་པའི་གྲི་ཁུག་ནམ་མཁར་
འཕྱར་བ༔ གཡོན་ཐོད་ཁྲག་ཐུགས་ཀར་འཛིན་པ༔ ཡུམ་ཕག་མོ་དམར་མོ་གྲི་ཐོད་
འཛིན་པ་དང་འཁྱུད་པ༔ དཔལ་དང་ཁྲོ་ཆས་རྫོགས་པའི་སྐུར་གྱུར་པར་བསམ༔
ༀ་ཧྱ་གྲྀ་ཨ་ཧཱུྃ་ཕཊ༔
༔ རཾ་ཡཾ་ཁཾ༔ ཨོཾ་ཨཱཿཧཱུྃ༔ཧ་ཧོ་ཧྲཱིཿ སརྦ་བྷུ་ཏ་ཨ་ཀརྵ་ཡ་ཁུག་ཛ༔
ཊཱ་ཀི་རཱ་ཛ་ཧཱུྃ༔ གསང་སྔགས་བསྒྲུབ་ལ་བར་དུ་གཅོད་པའི་འབྱུང་པོ་གདོན་བགེགས་
ཐམས་ཅད་གཏོར་འདིས་ཚིམ་པར་གྱིས་ལ་སོ་སོར་རང་རང་གི་གནས་སུ་ཕྱིར་
དེངས་ཤིག༔
དཀར་གཏོར་འབྲུ་གསུམ་གྱིས་བརླབས་ལ༔ ཉྙཾ་ལས་རིན་ཆེན་སྣོད་ནང་དུ༔
གཏོར་མ་བདུད་རྩིའི་རྒྱ་མཚོར་གྱུར༔ མཆོད་སྦྱིན་མགྲོན་དུ་འོས་པ་ཡི༔ བླ་མ་ཡི་
དམ་མཁའ་འགྲོ་དང་༔ འདས་དང་མ་འདས་ཆོས་སྐྱོང་ཚོགས༔ དཔལ་མགོན་
བདུན་ཅུ་རྩ་ལྔ་དང་༔ ཡུལ་ལྷ་གཞི་བདག་ལྷ་ཀླུ་སོགས༔ ལྷ་མོ་བསྟན་མ་དབང་
~230~

འོད་གསལ་རྡོ་རྗེ་གསང་མཛོད་ལས༔ བླ་མ་རིག་འཛིན་ཡོངས་འདུས་ཀྱི་ལས་བྱང་༔
ཆེན་དང་༔ ས་རྡོ་རི་བྲག་མཚོ་གླིང་ལ༔ གནས་པའི་སྡེ་བརྒྱད་རྒྱུད་གསུམ་སྡེ༔
ཐམས་ཅད་ཐམས་ཅད་བཀའ་ལ་ཉོན༔ བསྟན་དང་འགྲོ་བའི་དོན་ཆེད་དུ༔ ངས་ནི་
གནས་འདིར་བྱང་ཆུབ་བསྒྲུབ༔ མཆོད་སྦྱིན་ཕུད་སྐྱེམས་གཏོར་མ་བཞེས༔ རུ་ང་
ཕྲག་དོག་གདུག་རྩུབ་སྤོངས༔ ཞི་ཞིང་བྱམས་པའི་སེམས་དང་བཅས༔ མགོན་
སྐྱོབ་སྡོང་གྲོགས་མ་གཡེལ་ཅིག༔ ས་འདིར་བྱ་བ་གང་བསྒྲུབ་པའི༔ ཕྲིན་ལས་
མཐའ་རུ་མ་ཕྱིན་བར༔ ཕྱི་ནང་བར་ཆད་བསྲུང་ཟློག་མཛོད༔ བཅོལ་བའི་ཕྲིན་
ལས་འགྲུབ་པར་མཛོད༔ ས་མ་ཡ་ཧོ༔ དེ་ལྟར་སྔོན་གཏོར་རིམ་པ་འདི༔ ཚུལ་ལྡན་བྱས་ན་ལས་
འགྲུབ་ཅིང་༔ འཕྲལ་ཡུན་ཀུན་དུ་དགེ་བར་འགྱུར༔ ས་མ་ཡ༔ གུ་ཧྱ༔ བརྡ་ཐིམཿ༔
༈ མཚམས་གཅོད་པ་ནི༔ ཧཱུྃ་ཧྲཱིཿ༔ ང་ནི་རང་བྱུང་ཁྲོ་རྒྱལ་ཧེ་རུ་ཀ༔ རྟ་མགྲིན་དབང་
ཆེན་དུས་མཐའི་མེ་ལྟར་རྔམ༔ མ་རུངས་རྣམ་པར་རྟོག་པའི་གདོན་བགེགས་
ཚོགས༔ གནས་འདིར་འདུག་པའི་སྐབས་མེད་ཕྱིར་དེངས་ཤིག༔ དྲག་སྔགས་དང་
ནི་ཧཱུཾ་བཞིས་བསྐྲད༔ ཡུངས་ཀར་འཐོར་ཞིང་འཚམ་རྔམ་བྱ༔ སྲུང་འཁོར་ནི༔
ཧཱུཾ་ཧྲཱིཿ སྟེང་འོག་ཕྱོགས་མཚམས་བར་མེད་ཁྲོ་ཚོགས་དང་༔ མཚོན་ཆ་སྣ་ཚོགས་
མེ་རླུང་འབར་བས་གཏམས༔ འབྱུང་བ་རླུང་ཡང་རྒྱུ་བར་མི་ནུས་ན༔ བར་ཆད་
གདོན་བགེགས་འབྱུང་པོ་སྨོས་ཅི་འཚལ༔ ཨོཾ་བཛྲ་ཙཀྲ་ཏིཀྱྰ་ཀྲོ་དྷ་རཱ་ཛ་ཛྭ་ལ་རཾ་
རཀྵ་རཀྵ
བྱིན་འབེབས་པ་ནི༔ ཧཱུྃ་ཧཱུྃ་ཧཱུྃ༔ ཆོས་དབྱིངས་བདེ་ཆེན་དག་པའི་ཞིང་ཁམས་ནས༔
སྐུ་གསུམ་བླ་མ་རིག་འཛིན་མཁའ་འགྲོ་བཅས༔ གནས་འདིར་སྤྱན་འདྲེན་བྱིན་
ཆེན་དབབ་ཏུ་གསོལ༔ མཆོག་ཐུན་དངོས་གྲུབ་དབང་ཆེན་བསྐུར་དུ་གསོལ༔ གུ་
-231-

ཁྲོ་ལྗོངས་གནའ་རབས་དཔེ་ཚོགས་ལས། ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
རུ་དྷེ་ཝ་ཌཱཀྐི་ནི་བཛྲ་ས་མ་ཡ་ཝེ་ཤ་ཡ་ཨ་ཨ༔
ཕྱི་ནང་གསང་མཆོད་བྱིན་བརླབ་ནི། ༀ་ཨཱཿཧཱུཾ༔ སྣོད་བཅུད་མཆོད་རྫས་ཡེ་ནས་རྣམ་
དག་ཀྱང་༔ གཉིས་འཛིན་རྟོག་པས་གཙང་དང་དམེ་བར་འཁྲུལ༔ འབྲུ་གསུམ་
འཕྲོ་འདུས་ཟག་མེད་བདེ་བ་ཆེ༔ འཛད་མེད་དགྱེས་མཆོད་སྤྲིན་གྱི་ཕུང་པོར་གྱུར༔
ཨོྃ་བཛྲ་ཨཉྙཾ་ཨཱཿཧཱུྃ༔ ཨོཾ་བཛྲ་པདཾ་སོགས་ ཤབྡ་ཨཱཿཧཱུྃ༔ ཨོཾ་ཨཱཿཨཱཿརཱ་པ་ཤབྡ་གནྡེ་ར་ས་
སྤུདྡྷེ་དྷརྨ་པྲ་ཏཱིཙཱ་ཧོ༔ ཨོཾ་ཨཱཿ་ཧཱ་སརྦ་པཉྩ་ཨ་མྲྀ་ཏ་པཱ་ཛ་ཧོ༔ ཨོཾ་ཨཱཿཧཱྃ་མ་ཧཱ་བ་ལིཾ་ཏ་
པཱུ་ཛ་ཧོཿ ཨོྃ་ཨཱཿཧཱུྃ༔ མ་ཧཱ་རཀྟ་པཱུ་ཛ་ཧོཿ ཨོཾ་བྷོ་དྷི་ཙིཏྟ་ཏ་ན་ག་ཎ་མ་ཧཱ་སུ་ཁ་པཱུ་ཛ་
ས་མ་ཡེ་ཧཱུཾ༔
བཤགས་པ་ནི༔ ཧཱུྃ་ཧྲཱིཿ༔ ཆོས་རྣམས་མཉམ་ཉིད་བརྡལ་ཁྱབ་དག་པ་ལ༔ མ་རིག་
དབང་གིས་ཕྱོགས་དང་རིས་སུ་བཟུང་༔ དམ་ཚིག་ཉམས་ཆག་འགལ་འཁྲུལ་ནོངས་
པ་ཀུན༔ སྤང་བླང་གཉིས་མེད་ཀ་དག་ཀློང་དུ་བཤགས༔ ས་མ་ཡ་ཤུདྡྷེ་ཨ༔
དེ་བཞིན་ཉིད་ཀྱི་ཏིང་འཛིན་ནི༔ ཨཽ༔ ཆོས་རྣམས་དེ་ཉིད་ཀ་དག་གཏིང་གསལ་ལ༔
འདི་ཞེས་མཚན་མའི་རྟོག་པ་ཡེ་ནས་དག༔ བློ་བྲལ་འཁོར་འདས་ཡོངས་ལ་ཁྱབ་
པར་བརྡལ༔ པདྨ་ཐོད་ཕྲེང་བདག་གིས་འདི་སྐད་སྨྲ༔ དྷརྨ་དྷརྟུ་སྭ་བྷ་ཝ་ཤུདྡྷི་ཨ་
ཀུན་ཏུ་སྣང་བའི་ཏིང་འཛིན་ནི༔ ཨཱཿ གཟུང་དང་འཛིན་པ་ལས་འདས་ཀུན་ཏུ་བཟང་༔
སྣང་སྟོང་སྒྱུ་མ་ལྟ་བུའི་ཆོ་རོལ་ལ༔ བདག་རྟོག་གཟུང་འཛིན་སྲད་བུས་བཅིངས་
པའི་འགྲོ༔
དམིགས་མེད་སྙིང་རྗེ་ཆེན་པོ་ཀུན་དུ་སྣང༔ བཛྲ་ས་མ་དྷི༔
རྒྱུ་ཡི་ཏིང་འཛིན་ནི༔ ཧཱུྃ་ཧྲཱིཿ དབྱིངས་ཕྱུག་མ་ཡི་མཁའ་ཀློང་དུ༔ སྐྱེ་མེད་རྒྱུ་ཡི་ཡི་
~232~

འོད་གསལ་རྡོ་རྗེ་གསང་མཛོད་ལས༔
བླ་མ་རིག་འཛིན་ཡོངས་འདུས་ཀྱི་ལས་བྱང་༔
གེ་ཨ༔ མཁའ་ལས་འཇའ་ཚོན་བཞིན་དུ་ཤར༔ དེ་ལས་ཨེ་ཡཾ་བཾ་རཾ་ལཾ༔ འཕྲོས་
པས་འབྱུང་བ་རིམ་བརྩེགས་སྟེང་༔ རྣམ་ཐར་ཡོངས་རྫོགས་གཞལ་ཡས་ཁང་༔
གྲུ་བཞི་སྒོ་བཞི་མཚན་ཉིད་རྫོགས༔ དེ་དབུས་པད་ཟླ་ཉི་མའི་སྟེང་༔ བཻཌཱུར་སྔོན་
པོ་ཟུར་བརྒྱད་ཁྲིར༔ རྡོ་རྗེ་རྩེ་ལྔ་ཧྲཱིཿཡིས་མཚན༔ སྤྲོ་བསྡུས་འོད་ཀྱིས་དོན་གཉིས་
བྱས༔ སླར་འདུས་ཡོངས་གྱུར་སྐད་ཅིག་གིས༔ དུས་གསུམ་རྒྱལ་བ་འདུས་པའི་སྐུ༔
སྣང་སྲིད་ཟིལ་གནོན་པདྨ་འབྱུང་༔ དཀར་དམར་ལང་ཚོ་རབ་རྒྱས་བརྗིད༔ ཞི་
འཛུམ་སྒེག་པའི་སྤྱན་གསུམ་གྱིས༔ ལོངས་སྤྲུལ་དྲེགས་ཚོགས་གཟིར་བའི་ཚུལ༔
ཆོས་སྐུའི་སྤྱན་གྱིས་དབྱིངས་ལ་གཟིགས༔ ཕྱག་གཡས་རྡོ་རྗེ་རྩེ་ལྔ་པ༔ དཀུ་ཡི་
ཐད་དུ་སྡིགས་མཛུབ་མཛད༔ ཕྱག་གཡོན་བདེ་སྐྱོང་བདུད་རྩིས་བཀང་༔
ཚེ་བུམ་
དང་བཅས་གཡོན་དཀུར་བརྟེན༔ དབུ་ལ་པད་ཞུ་རྒོད་སྒྲོས་བརྒྱན༔ ཐེག་གསུམ་
ཡོངས་རྫོགས་ན་བཟས་ཀླུབས༔ ཞབས་གཉིས་རྒྱལ་པོ་རོལ་པའི་སྟབས༔ དབུ་
གཙུག་ཚེ་དཔག་མེད་ཡབ་ཡུམ༔ ལོངས་སྐུའི་རྒྱན་ལྡན་བདེ་བ་རྒྱས༔ རིགས་
བདག་ཀུན་བཟང་ཡབ་ཡུམ་བཅས༔ ཉི་མ་འབུམ་གྱི་གཟི་འོད་འཕྲོ༔ གཡས་སུ་
པད་ཟླར་མནྡཱ་ར༔ ལོངས་སྐུའི་ཆས་རྫོགས་དཀར་དམར་མདངས༔ མདའ་དར་ཚེ་
བུམ་འཛིན་ཅིང་སྒེག༔ ཞབས་གཉིས་མཉམ་པའི་གཡོན་དོར་ཚུལ༔ གཡོན་དུ་ཡེ་
ཤེས་མཚོ་རྒྱལ་དཀར༔ ལོངས་སྐུའི་རྒྱན་ལྡན་ཕྱག་གཡས་པས༔ བརྡ་རྟགས་
རྫོགས་པའི་ཁ་ཊཱཾ་བསྣམས༔ ཕྱག་གཡོན་བདེ་སྐྱོང་ཀ་པཱ་ལར༔ ཟབ་མེད་བདུད་
རྩིས་གང་བ་འཛིན༔ ཕྱི་རོལ་རིན་ཆེན་ཟུར་བརྒྱད་ལ༔ ཤར་དུ་ཨོ་རྒྱན་རྡོ་རྗེ་འཆང་༔
མཐིང་ག་རྡོར་དྲིལ་བསྣོལ་ཕྱག་ཅན༔ མཚོ་རྒྱལ་ཡུམ་དང་གཉིས་མེད་སྦྱོར༔ ལྷོ་རུ་
~233-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
བློ་ལྡན་མཆོག་སྲེད་སེར༔ ཌཱ་རུ་བདུད་རྩིའི་བྷནྡྷ་འཛིན༔ ནུབ་ཏུ་ཉི་མ་འོད་ཟེར་
དམར༔ ཁ་ཊཾ་ཉི་དཀྱིལ་རྣལ་འབྱོར་ཆས༔ བྱང་དུ་སེང་གེ་སྒྲ་སྒྲོགས་མཐིང་༔ ཁྲོ་
ཆས་རྡོ་རྗེ་སྡིགས་མཛུབ་མཛདཿ༔
ཤར་ལྷོར་པདྨ་སཾ་བྷ་དཀར༔ རྡོ་རྗེ་བྷནྡྷ་ཁ་ཊཱཾ་འཁྱུད༔ ལྷོ་ནུབ་པད་རྒྱལ་
དམར་གསལ་སྒེག༔ ཌཱ་རུ་ལེ་ལོང་ལྕགས་ཀྱུ་འཁྱུད༔ ནུབ་བྱང་ཤཱཀྱ་སེང་གེ་སེརཿ༔
ས་གནོན་མཉམ་བཞག་ལྷུང་བཟེད་འཛིན༔ བྱང་ཤར་རྡོ་རྗེ་གྲོ་ལོད་སྨུག༔ འཆོལ་
ཚུལ་རྡོ་རྗེ་ཕུར་པ་གདེངས༔ དེ་རྒྱབ་པདྨ་འདབ་བརྒྱད་ལ༔ གྲུབ་པའི་རིག་འཛིན་
ཆེན་པོ་བརྒྱད༔ ཤར་དུ་རྡོ་རྗེ་ཧཱུྃཧཱུཾ་ཀ་ར༔ མཐིང་ནག་རྡོར་དྲིལ་ཐུགས་ཀར་བསྣོལ༔
ལྷོ་རུ་འཇམ་དཔལ་བཤེས་གཉེན་རྩལ༔ སེར་གསལ་བེ་ཅོན་སྡིགས་མཛུབ་
བསྒྲེངས༔ ནུབ་ཏུ་རིག་འཛིན་ནཱ་གཱརྫུ༔ དམར་གསལ་ཐོད་དབྱུག་ལྕགས་སྒྲོག་
འཛིན༔ བྱང་དུ་པྲ་ཆེན་ཧསྟི་རྩལ༔ ལྗང་གསལ་རྡོ་རྗེ་ཕུར་བུ་གདེངས༔ ཤར་ལྷོར་
དྷ་ན་སཾ་ཀྲྀ་ཏཿ དམར་གསལ་ཌཱ་རུ་ཐོད་ཁྲག་འཛིན༔ ལྷོ་ནུབ་རིག་འཛིན་བཱི་མ་ལ༔
ལྗང་ནག་རྡོ་རྗེ་བྷནྡྷ་འཛིན༔ ནུབ་བྱང་གུ་ཧྱ་ཙནྡྲ་མཐིང་༔ ལྕགས་ཀྱུ་དང་ནི་ཞགས་
པ་འཛིན༔ བྱང་ཤར་ཤཱནྟིཾ་གརྦྷ་ནི༔ མཐིང་ག་གྲི་གུག་ཙིཏྟ་འཛིན༔ ཐམས་ཅད་
སྒེག་ཉམས་མཆེ་བ་ངོམ༔ རྣལ་འབྱོར་སྤྱོད་པའི་ཆས་དང་ལྡན༔ པད་ཉིའི་གདན་
ལ་དོར་སྟབས་རོལ༔ དེ་ཡི་ཕྱི་རིམ་པདྨ་འདབ་བརྒྱད་ལ༔ ཐུགས་སྲས་རྗེ་འབངས་
གྲོགས་བཅས་རྩལ་འཆང་བརྒྱད༔ ནམ་མཁའི་སྙིང་པོ་ཉི་མའི་ཟེར་ལ་གཤེགས༔
སངས་རྒྱས་ཡེ་ཤེས་ལྕགས་ཀྱི་འཁོར་ལོ་འཕེན༔ རྒྱལ་བ་མཆོག་དབྱངས་ཐོད་
དབྱུག་རྟ་དབུས་བརྒྱན༔ མཚོ་རྒྱལ་རྡོ་རྗེ་ཕྱར་ཞིང་ཕུར་པས་འདེབས༔ འབྲོག་མི་
~234-

འོད་གསལ་རྡོ་རྗེ་གསང་མཛོད་ལས༔
བླ་མ་རིག་འཛིན་ཡོངས་འདུས་ཀྱི་ལས་བྱང་༔
དཔལ་ཡེས་གྲི་གུག་ལྕགས་ཀྱུ་འཛིན༔ དཔལ་གྱི་སེང་གེས་སྡིགས་མཛུབ་སྐྱབས་
སྦྱིན་རྒྱ༔ བཻ་རོ་ཙ་ནས་རལ་གྲི་ཕུར་པ་འདེབས༔ ཆོས་རྒྱལ་ཚངས་པ་ཕྱག་གཉིས་
ས་གནོན་རྒྱ༔ དེ་ཡི་ཕྱི་རིམ་པད་འདབ་བཅོ་བརྒྱད་སྟེང་༔ གཡུ་སྒྲ་སྙིང་པོས་རྫུ་
འཕྲུལ་རྡོ་རྗེ་འགྱེད༔ ཡེ་ཤེས་གཞོན་ནུས་རྡོ་རྗེ་བྷནྡྷ་བསྣམས༔ རྡོ་རྗེ་བདུད་
འཇོམས་ཕུར་པ་རྡོའི་ཆུང་འཛིན༔ ཡེ་ཤེས་དབྱིངས་ཀྱིས་ཌཱ་རུ་ཁ་ཊཱཾ་འཁྱུད༔ སོག་
པོ་ལྷ་དཔལ་རྡོ་རྗེ་ཞགས་པ་འཕེན༔ སྣ་ནམ་ཡེ་ཤེས་རླུང་གི་རྟ་ལ་བཅིབས༔ དཔལ་
གྱི་དབང་ཕྱུག་གནམ་ལྕགས་ཕུར་པ་འདྲིལ༔ ལྡན་མ་རྩེ་མང་ཤེས་རབ་པོ་ཏི་
བསྣམས༔ སྐ་བ་དཔལ་བརྩེགས་རལ་གྲི་མེ་ལོང་འཛིན༔ ཤུད་བུ་དཔལ་སེང་རྡོ་
རྗེ་གདེངས་སྟབས་མཛད༔ རྒྱལ་བའི་བློ་གྲོས་མཉམ་བཞག་བྷནྡྷུ་བསྣམས༔ ཁྱེའུ་
ཆུང་ལོ་ཙཱས་ཧཱུྃ་མཛད་ཕྱག་རྒྱ་འཆང་༔ དྲན་པ་ནམ་མཁས་ལྕགས་ཀྱུ་མཛུབ་བརྩེར་
འགྱེད༔ འོ་བྲན་དབང་ཕྱུག་རབ་ཏུ་སྒེག་པའི་གར༔ རྨ་ཐོག་རིན་ཆེན་སྡིགས་
མཛུབ་ནམ་མཁར་གཏད༔ དཔལ་གྱི་རྡོ་རྗེས་སྣང་སྟོང་རྡོར་དྲིལ་བསྒྱུར༔ དཀོན་
མཆོག་འབྱུང་གནས་མཛུབ་རྩེཪ་སྤྲིན་ནག་འགྱེད༔ རྒྱལ་བ་བྱང་ཆུབ་མཁའ་
དབྱིངས་གར་སྟབས་རོལ༔ ཐམས་ཅད་དར་དང་རུས་རྒྱན་རྣལ་འབྱོར་ཚུལ༔ ཐོགས་
མེད་རྫུ་འཕྲུལ་སྣ་ཚོགས་ཅིར་ཡང་སྟོན༔ དཀྱིལ་འཁོར་སྒོ་བཞིར་རྡོ་རྗེ་གིང་ཆེན་
བཞི༔